
Comunicat de presă privind
 stimularea investițiilor în infrastructura de rețea pentru care se pot atrage
 fonduri europene nerambursabile



Comitetul de reglementare al ANRE a aprobat în ședința din data de 20.01.2021, ordinele privind modificarea metodologiilor de stabilire a tarifelor reglementate pentru serviciile de transport și de distribuție a energiei electrice și a gazelor naturale. Această modificare a avut în vedere stimularea realizării de investiții în infrastructura de rețea pentru care se pot atrage fonduri europene nerambursabile. 
Astfel, rata reglementată a rentabilității aplicată investițiilor care se vor pune în funcţiune începând cu data de 1 februarie 2021, realizate de operatori prin cofinanțare din fonduri europene nerambursabile,  se majorează cu 2% peste cea aprobată pentru această perioadă de reglementare, care este de 6,39%.
[bookmark: _GoBack]Trebuie menționat faptul că accesarea fondurilor europene este o activitate laborioasă cu un grad ridicat de risc privind acceptarea inițială a finanțării proiectelor conform criteriilor de selecție ale Comisiei Europene, precum și derularea ulterioară a realizării acestora, inclusiv recuperarea fondurilor avansate inițial de către operatori.
Prin acordarea acestui stimulent se încurajează accesarea de fonduri europene pentru investițiile în obiectivele rețelei electrice/sistemului de gaze naturale care au ca scop implementarea politicilor europene de dezvoltare durabilă, economie concurențială și protejare a mediului prin decarbonizare.

